  Майя Бывальцева Удмуртиысь Владислав Лекомцев Дуннелэн кубокезлэн нырысетӥ люкетаз куинетӥзэ зарни медаль утӥз. Суй-пыдзыя сӧсыр но ляб адӟись спортсменъёслэн куасэн бызьылонъя но биатлонъя ӵошатсконъёс та нуналъёсы Канадаысь Кенморын мыно. 7-тӥ толсуре куасэн бызьылонъя спринт ортчиз. Быдэс пьедесталэз Россиысь спортсменъёс басьтӥзы: нырысетӥ интыын Владислав Лекомцев, кыкетӥ Виталий Малышев луиз, куинетӥ – Александр Проньков. Тодэ вайытом, азьвыл Лекомцев 7,5 но 12 иськеме куасэн бызьылонын вормиз. 9-тӥ толсуре биатлонъя ӵошатсконъёс кутскозы.  Тегъёс: Спорт Канада Удмуртия ВладиславЛекомцев куасэнбызьылон ДуннелэнКубокез  